ToekomsVenster: Almal het gesondigFoto: Jonny Caspari/Unsplash.com As iemand die hele wet onderhou, maar in een opsig struikel, is hy skuldig ten opsigte van al die gebooie. God wat gesê het: “Jy mag nie egbreuk pleeg nie,” het ook gesê: “Jy mag nie moord pleeg nie.” As jy nou nie egbreuk pleeg nie, maar wel moord, is jy tog ‘n oortreder van die hele wet. – Jak. 2:10-11 Ons is geneig om sekere sondes uit te sonder asof dit van ŉ hoër orde is as ander. As jy bv. steel is dit nie so erg soos iemand wat moord pleeg nie. Op papier maak dit inderdaad sin maar by God werk dit anders. Die Bybel sê “almal het gesondig en dit ontbreek hulle aan die heerlikheid van God” Die klem is op “almal”. As ŉ mens sê dat hy nie sonde het nie is hy ŉ leuenaar en is die waarheid nie in hom nie, getuig Johannes. Die tollenaar slaan op sy bors en maak daarop aanspraak dat hy nie so ŉ groot oortreder is as die samaritaan nie, maar dis die samaritaan wat die verwonde Jood barmhartigheid bewys. Ons almal is worstelend op weg met God en dis net sy genade dat ons staande bly. Hoe slaag ons bevooroordeeldheid jeens ander mense die liefdestoets van God?